CELEX: 62008TA0208
Language: lt
Date: 2011-06-16 00:00:00
Title: Sujungtos bylos T-208/08 ir T-209/08: 2011 m. birželio 16 d. Bendrojo Teismo sprendimas byloje Gosselin Group ir Stichting Administratiekantoor Portielje prieš Komisiją ( „Konkurencija — Karteliai — Belgijos tarptautinio perkraustymo paslaugų rinka — Sprendimas, kuriuo konstatuojamas EB 81 straipsnio pažeidimas — Kainų nustatymas — Rinkos pasidalijimas — Manipuliavimas kvietimais teikti pasiūlymus — Vienas ir tęstinis pažeidimas — Įmonės sąvoka — Neteisėtų veiksmų inkriminavimas — Baudos — 2006 m. baudų apskaičiavimo gairės — Sunkumas — Trukmė“ )

30.7.2011   
            
            
               LT
            
            
               Europos Sąjungos oficialusis leidinys
            
            
               C 226/24
            
         2011 m. birželio 16 d. Bendrojo Teismo sprendimas byloje Gosselin Group ir Stichting Administratiekantoor Portielje prieš Komisiją
   
   (Sujungtos bylos T-208/08 ir T-209/08) (1)
   
   (Konkurencija - Karteliai - Belgijos tarptautinio perkraustymo paslaugų rinka - Sprendimas, kuriuo konstatuojamas EB 81 straipsnio pažeidimas - Kainų nustatymas - Rinkos pasidalijimas - Manipuliavimas kvietimais teikti pasiūlymus - Vienas ir tęstinis pažeidimas - Įmonės sąvoka - Neteisėtų veiksmų inkriminavimas - Baudos - 2006 m. baudų apskaičiavimo gairės - Sunkumas - Trukmė)
   2011/C 226/49
   Proceso kalba: olandų
   
      Šalys
   
   
      Ieškovės: Gosselin Group NV, buvusi Gosselin World Wide Moving NV (Dernė, Belgija), atstovaujama advokatų F. Wijckmans ir S. De Keer (byla T-208/08) ir Stichting Administratiekantoor Portielje (Roterdamas, Nyderlandai), atstovaujama advokato D. Van hove (byla T-209/08)
   
      Atsakovė: Europos Komisija, atstovaujama A. Bouquet ir F. Ronkes Agerbeek
   
      Dalykas
   
   Prašymas panaikinti 2008 m. kovo 11 d. Komisijos sprendimą C(2008) 926 galutinis dėl procedūros pagal [EB] 81 straipsnį ir EEE susitarimo 53 straipsnį (byla COMP/38.543 — Tarptautinio perkraustymo paslaugos), iš dalies pakeistą 2009 m. liepos 24 d. Komisijos sprendimu C(2009) 5810 galutinis, o nepatenkinus pirmojo reikalavimo — prašymas panaikinti arba sumažinti ieškovėms skirtą baudą.
   
      Sprendimo rezoliucinė dalis
   
   
               1.
            
            
               Byloje T-208/08 panaikinti 2008 m. kovo 11 d. Komisijos sprendimą C(2008) 926 galutinis dėl procedūros pagal [EB] 81 straipsnį ir EEE susitarimo 53 straipsnį (byla COMP/38.543 — Tarptautinio perkraustymo paslaugos), kiek jame konstatuota, kad Gosselin Group NV dalyvavo darant EB 81 straipsnio 1 dalies pažeidimą laikotarpiu nuo 1993 m. spalio 30 d. iki 1996 m. lapkričio 14 d.
            
         
               2.
            
            
               Nustatyti, kad Sprendimo C(2008) 926, iš dalies pakeisto 2009 m. liepos 24 d. Komisijos sprendimu C(2009) 5810 galutinis, 2 straipsnyje Gosselin Group skirta bauda lygi 2,32 milijono EUR.
            
         
               3.
            
            
               Atmesti likusią ieškinio dalį.
            
         
               4.
            
            
               Byloje T-209/08 panaikinti Sprendimą C(2008) 926, iš dalies pakeistą Sprendimu C(2009) 5810, kiek jis susijęs su Stichting Administratiekantoor Portielje.
            
         
               5.
            
            
               Byloje T-208/08 kiekviena šalis padengia savo bylinėjimosi išlaidas.
            
         
               6.
            
            
               Byloje T-209/08 priteisti iš Europos Komisijos bylinėjimosi išlaidas.
            
         
      (1)  OL C 223, 2008 8 30.